2013.gada 15.oktobrī Noteikumi Nr. 1099

Rīgā (prot. Nr. 54 1.§)

**Grozījumi Ministru kabineta 1995.gada 11.jūlija noteikumos Nr.197 "Noteikumi par bijušo īpašnieku mantas kompensācijas vērtības noteikšanu un tās salīdzināšanu ar privatizējamo objektu (mantas) pašreizējo vērtību"**

Izdoti saskaņā ar likuma

"Par privatizācijas sertifikātiem"

pārejas noteikumu 4.punktu

1. Izdarīt Ministru kabineta 1995.gada 11.jūlija noteikumos Nr.197 "Noteikumi par bijušo īpašnieku mantas kompensācijas vērtības noteikšanu un tās salīdzināšanu ar privatizējamo objektu (mantas) pašreizējo vērtību" (Latvijas Vēstnesis, 1995, 106.nr.) šādus grozījumus:

1.1. aizstāt 3.3.apakšpunktā vārdus "cenās (latos)" ar vārdiem "cenās (*euro)*";

1.2. izteikt 7.punktu šādā redakcijā:

"7. Kompensācijas vērtību pašreizējās cenās pārrēķina šādi:

7.1. ja objekta sākotnējā vērtība noteikta pirmskara latos vai rubļos pēc stāvokļa laikposmā līdz 1941.gadam (ieskaitot), kompensācijas vērtību pārrēķina, izmantojot šādu formulu:

|  |  |  |  |  |
| --- | --- | --- | --- | --- |
| V1 = V2 | K x Cz | | , kur | |
| K1 x K2 | |
|  | |  | |  | |

V1 – īpašuma kompensācijas vērtība pašreizējās cenās (*euro*);

V2 – īpašuma kompensācijas vērtība (pirmskara latos vai rubļos);

K – viena ASV dolāra vidējais kurss *euro*, kas noteikts saskaņā ar grāmatvedībā izmantojamo ārvalstu valūtas kursu, pēdējo četru nedēļu laikā pirms īpašuma kompensācijas vērtības noteikšanas;

Cz – viena grama tīra zelta vidējā cena ASV dolāros Londonas biržā pēdējo četru nedēļu laikā pirms īpašuma kompensācijas vērtības noteikšanas;

K1 – viena grama tīra zelta vidējā cena ASV dolāros pasaules tirgū gadā, kurā tiek aprēķināta īpašuma sākotnējā vērtība;

K2 – viena ASV dolāra vidējais kurss pirmskara latos gadā, kurā sastādīti dokumenti, kas tiek izmantoti īpašuma sākotnējās vērtības aprēķināšanai;

7.2. ja objekta sākotnējā vērtība noteikta rubļos pēc stāvokļa uz 1944.gadu vai turpmākajiem gadiem, kompensācijas vērtība pārrēķināma 1990.gada (bāzes gada) cenās, reizinot kompensācijas vērtību ar koeficientu, kuru aprēķina kā attiecību starp 1990.gada un objekta sākotnējās vērtības aprēķināšanas gada kapitālieguldījumu cenu indeksiem (pielikums), kuri atspoguļo celtniecības montāžas darbu, iekārtu un citu kapitālieguldījumu cenu izmaiņas. 1990.gada cenās izteikto kompensācijas vērtību pārrēķina pašreizējās cenās atbilstoši Centrālās statistikas pārvaldes apstiprinātajiem un oficiālajā izdevumā "Latvijas Vēstnesis" publicētajiem patēriņa cenu inflācijas indeksiem katram ceturksnim laikposmā no 1990.gada līdz kompensācijas piešķiršanas brīdim."

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Ekonomikas ministrs Daniels Pavļuts